Kiegészítők csaptelepekhez - RAVAK Hungary Kft.
Főoldal : Termékek : Csaptelepek : Kiegészítők
A zuhanyozás nem csupán mindennapos rutin, hanem az otthoni kikapcsolódás legelérhetőbb formája is egyben. Zuhanykabinját a kiegészítők színes választékának köszönhetően úgy alakíthatja, hogy minden kívánságát teljesítse. Elkészültek a kivezetések és megvan a csaptelep? A lehetőségek ezzel nem érnek véget. A zuhanyfejek különféle formában kaphatók, a zuhany gégecsövek több méretben és alapanyagból készülnek, a zavartalan tusolás érdekében pedig zuhanytartóink széles választékát kínáljuk. Azok számára, akik nem szeretnek hosszasan válogatni a kiegészítők között, minden szükséges darabbal felszerelt szettet ajánlunk.
Logikusan átgondolt összjáték
A RAVAK zuhanyszetteket úgy alkottuk és alakítjuk folyamatosan, hogy alkalmazkodjanak fő termékcsoportjaink újdonságaihoz, valamint mindig logikus egységet alkossanak velük.
Fürdőszobai felszerelések gyártójaként pontosan tudjuk, mekkora terhelésnek vannak kitéve az egyes anyagok a fürdőszobában. Termékeink megfelelnek a legmagasabb minőségi normáknak ‒ így biztosítjuk, hogy valóban hosszú élettartamúak legyenek.
Összehangolt külső
Olyan zuhanykabinba fektette pénzét, amely a szívéhez nőtt, és amelynek feltehetően még sok-sok évig örülhet? Ne rontsa el az összképet olyan részletekkel, amelyek csorbítják az élményt! A zuhanykiegészítőket az utolsó részletig összehangoltuk, hogy megjelenésükkel illeszkedjenek valamennyi kollekciónkhoz.
Zuhanytartó rudak, zuhanytartók